พระราชกฤษฎีกาเปลี่ยนแปลงเขตเทศบาลเมืองสมุทรสงครามจังหวัดสมุทรสงครามพ.ศ. ๒๕๐๘ ภูมิพลอดุลยเดชป.ร.ให้ไว้ ณวันที่ ๒๒ ตุลาคม พ.ศ. ๒๕๐๘เป็นปีที่๒๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองสมุทรสงครามจังหวัดสมุทรสงคราม เพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาเปลี่ยนแปลงเขตเทศบาลเมืองสมุทรสงคราม จังหวัดสมุทรสงคราม พ.ศ. ๒๕๐๘มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองสมุทรสงคราม จังหวัดสมุทรสงครามซึ่งได้กำหนดไว้ตามมาตรา ๔ แห่งพระราชกฤษฎีกาจัดตั้งเทศบาลเมืองสมุทรสงคราม จังหวัดสมุทรสงครามพุทธศักราช ๒๔๗๙ เสียใหม่ โดยมีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ริมคลองแม่กลองฝั่งใต้ตรงปากคลองลัดจวนฝั่งตะวันออกเส้นเขตเลียบตามริมคลองแม่กลองฝั่งใต้ไปทางทิศตะวันออกเฉียงใต้ ถึงหลักเขตที่ ๒ซึ่งตั้งอยู่ริมทางหลวงแผ่นดินสายบางแพ - สมุทรสงครามฟากเหนือตรงเชิงสะพานข้ามคลองแม่กลองจากหลักเขตที่ ๒ เป็นเส้นตรงไปทางทิศตะวันออก ถึงหลักเขตที่๓ ซึ่งตั้งอยู่ปากคลองบางประจันต์ฝั่งตะวันออกจากหลักเขตที่ ๓ เลียบตามริมคลองบางประจันต์ฝั่งตะวันออกไปทางทิศตะวันออกเฉียงเหนือ ถึงหลักเขตที่ ๔ซึ่งตั้งอยู่ห่างจากปากคลองบางประจันต์ ๘๘๐ เมตรจากหลักเขตที่ ๔เป็นเส้นตรงไปทางทิศตะวันออก ถึงหลักเขตที่ ๕ ซึ่งตั้งอยู่ริมทางหลวงจังหวัดสายสมุทรสงคราม - สมุทรสาครฟากตะวันออก ตรงกม. ๑.๖๔๐จากหลักเขตที่ ๕ เป็นเส้นตรงไปทางทิศตะวันออกเฉียงใต้ ถึงหลักเขตที่๖ ซึ่งตั้งอยู่ริมทางรถไฟตรง กม. ๓๒.๓๒๐ด้านตะวันออก จากหลักเขตที่ ๖ เลียบตามริมทางรถไฟไปทางทิศใต้ถึงหลักเขตที่ ๗ ซึ่งตั้งอยู่ตรง กม. ๓๒.๖๔๐จากหลักเขตที่ ๗ เป็นเส้นตรงไปทางทิศตะวันออกเฉียงใต้ ถึงหลักเขตที่๘ ซึ่งตั้งอยู่ริมคลองบางแก้วฝั่งตะวันออก ห่างจากทางรถไฟ ตรง กม. ๓๒.๙๔๐ตามแนวเส้นตั้งฉาก ๔๐๐ เมตรจากหลักเขตที่ ๘ เป็นเส้นตรงไปทางทิศใต้ ถึงหลักเขตที่ ๙ซึ่งตั้งอยู่ริมคลองลัดประทับฝั่งตะวันออก ห่างจากริมแม่น้ำแม่กลองฝั่งตะวันออก ๑,๔๐๐เมตรจากหลักเขตที่ ๙ เป็นเส้นตรงไปทางทิศใต้ ถึงหลักเขตที่ ๑๐ซึ่งตั้งอยู่ริมคลองลัดประทับฝั่งตะวันตก ห่างจากริมแม่น้ำแม่กลองฝั่งตะวันออก ๑,๔๐๐เมตรจากหลักเขตที่ ๑๐ เลียบตามริมคลองลัดประทับฝั่งตะวันตกและคลองบางจะเกร็งฝั่งตะวันตกไปทางทิศใต้ถึงหลักเขตที่ ๑๑ ซึ่งตั้งอยู่ปากคลองบางจะเกร็งฝั่งตะวันตกด้านใต้ จากหลักเขตที่ ๑๑เลียบตามริมแม่น้ำแม่กลองฝั่งตะวันออกไปทางทิศตะวันตกเฉียงเหนือ ถึงหลักเขตที่ ๑๒ซึ่งตั้งอยู่ริมแม่น้ำแม่กลองฝั่งตะวันออก ห่างจากปากคลองบางจะเกร็งฝั่งตะวันตก๓๕๐ เมตรจากหลักเขตที่ ๑๒ เป็นเส้นตรงไปทางทิศตะวันตกเฉียงใต้ ถึงหลักเขตที่๑๓ ซึ่งตั้งอยู่ปากคลองมาบลัดฝั่งเหนือจากหลักเขตที่ ๑๓ เลียบตามริมคลองมาบลัดฝั่งเหนือไปทางทิศตะวันตกถึงหลักเขตที่ ๑๔ ซึ่งตั้งอยู่ตรงข้ามปากคลองยายหลงฝั่งตะวันตกด้านตะวันตก จากหลักเขตที่ ๑๔ เป็นเส้นตรงไปทางทิศเหนือผ่านทางหลวงจังหวัดสายปากท่อ สมุทรสงคราม ตรง กม. ๑.๔๘๐ ถึงหลักเขตที่ ๑๕ซึ่งตั้งอยู่ห่างจากศูนย์กลางทางหลวงจังหวัดสายปากท่อ - สมุทรสงครามตามแนวเส้นตั้งฉาก ๒๐๐ เมตรจากหลักเขตที่ ๑๕เป็นเส้นโค้งขนานไปกับทางหลวงจังหวัดสายปากท่อ - สมุทรสงคราม ไปทางทิศเหนือ ถึงหลักเขตที่ ๑๖ซึ่งตั้งอยู่ห่างจากศูนย์กลางทางหลวงจังหวัดสายปากท่อ - สมุทรสงคราม ตรง กม.๐.๖๔๐ ตามแนวเส้นตั้งฉาก ๒๐๐ เมตรจากหลักเขตที่ ๑๖ เป็นเส้นตรงไปทางทิศตะวันตกเฉียงเหนือถึงหลักเขตที่ ๑๗ ซึ่งตั้งอยู่ห่างจากริมแม่น้ำแม่กลองฝั่งตะวันตกตรงมุมเขตวัดพวงมาลัยด้านตะวันตก ตามแนวเส้นตั้งฉาก ๕๐๐ เมตรจากหลักเขตที่ ๑๗ เป็นเส้นตรงไปทางทิศเหนือ ถึงหลักเขตที่๑๘ ซึ่งตั้งอยู่ริมแม่น้ำแม่กลองฝั่งตะวันตก ตรงมุมเขตวัดพวงมาลัยด้านตะวันตกจากหลักเขตที่ ๑๘ เป็นเส้นตรงไปทางทิศตะวันตกเฉียงเหนือถึงหลักเขตที่ ๑๙ ซึ่งตั้งอยู่ริมแม่น้ำแม่กลองฝั่งตะวันออกตรงปากคลองลัดจวนฝั่งตะวันออกจากหลักเขตที่ ๑๙ เลียบตามริมคลองลัดจวนฝั่งตะวันออกไปทางทิศเหนือบรรจบหลักเขตที่๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอม กิตติขจรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองสมุทรสงครามจังหวัดสมุทรสงคราม พ.ศ. ๒๕๐๘(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องถิ่นได้เจริญขึ้นและมีชุมนุมชนอยู่หนาแน่นทั้งในเขตและนอกเขตเทศบาลจึงสมควรขยายเขตเทศบาลเมืองสมุทรสงคราม จังหวัดสมุทรสงครามเพื่อประโยชน์ในการบริหารกิจการและการทะนุบำรุงท้องถิ่นต่อไปปิติวรรณ/ปรับปรุง๔ มีนาคม ๒๕๖๓อรญา/ตรวจ๑๘ มีนาคม ๒๕๖๓[๑] ราชกิจจานุเบกษาเล่ม ๘๒/ตอนที่ ๙๖/หน้า ๑๐๕๔/๙ พฤศจิกายน ๒๕๐๘